เดือนนี้เดือนแรกที่พึ่งเคยมีประจำเดือนสีดำ มาน้อยมากๆๆๆๆๆๆแค่2วันแล้วก็หมดไป มีปัญหาอะไรเกี่ยวกับมดลูก/รังไข่ หรือเปล่าคะ *หมายเหตุ : อายุ21ปี ไม่เคยมีเพศสัมพันธ์มาก่อน ไม่ได้ทานยาอะไรเข้าไป ใช้ขีวิตปกติเหมือนที่ผ่านมา ขอบค่ะ
สวัสดีค่ะ หากมีเลือดที่ออกมา อยู่ในช่ววันเวลาที่ประจำเดือนควรจะมา และมานาน 2 วัน เลือดดังกล่าวก็น่าจะเป็นประจำเดือนค่ะ ซึ่งการที่ประจำเดือนมีสีดำ เกิดจากเลือดมีปริมาณน้อย ทำให้เลือดไหลจากมดลูกลงสู่ช่องคลอดช้า เลือดจึงสัมผัสกับอากาศนาน ซึ่งการสัมผัสกับอากาศนานๆ จะทำให้เลือดเปลี่ยนเป็นสีน้ำตาลหรือดำได้ ส่วนสาเหตุที่มีเลือดประจำเดือนน้อย อาจเกิดจาก-มีความเครียด ทำงานหนัก ออกกำลังกายมากไป พักผ่อนน้อย อดอาหาร- น้ำหนักตัวน้อย หรือมีน้ำหนักตัวลดลงรวดเร็ว- มีการอักเสบของมดลูก โพรงมดลูกมีพังผืดเกิดขึ้น- มีภาวะโลหิตจาง ภาวะไทรอยด์ฮอร์โมนผิดปกติเป็นต้นแนะนำให้สังเกตเลือดประจำเดือนในเดือนต่อๆ ไปก่อน หากยังคงมามีปริมาณน้อยมาก และมาเพียง 2 วันทุกรอบ ควรไปพบแพทย์เพื่อหาสาเหตุ เช่น การมีภาวะโลหิตจาง หรือภาวะไทรอยด์ฮอร์โมนผิดปกติ เป็นต้น